KOMISSION ASETUS (EY) N:o 1498/2005,
annettu 15 päivänä syyskuuta 2005,
neuvoston asetuksen (EY) N:o 1260/2001 soveltamista koskevista yksityiskohtaisista säännöistä interventioelinten sokerinoston ja -myynnin osalta annetun asetuksen (EY) N:o 1262/2001 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001 (1) ja erityisesti sen 9 artiklan 3 kohdan,
sekä katsoo seuraavaa:
(1)
Komission asetuksen (EY) N:o 1262/2001 (2) 18 artiklan 2 kohdan mukaisesti interventioelin voi vaatia, että interventioon tarkoitettu sokeri toimitetaan juuttisäkeissä, jotka on vuorattu polyeteenillä.
(2)
Viime vuosina elintarvikkeille on kehitetty uusia pakkaustapoja. Interventioelinten, jotka edellyttävät eräiden tällaisien uusien pakkaustapojen käyttämistä, olisi edellytettävä, että kyseiset pakkaukset vastaavat elintarvikkeen kanssa kosketukseen joutuvista materiaaleista ja tarvikkeista ja direktiivien 80/509/ETY ja 89/109/ETY kumoamisesta 27 päivänä lokakuuta 2004 annetun Euroopan parlamentin ja neuvoston asetuksen (EY) N:o 1935/2004 (3) säännöksiä.
(3)
Asetus (EY) N:o 1262/2001 olisi sen vuoksi muutettava vastaavasti.
(4)
Tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1262/2001 18 artiklan 2 kohdan toinen alakohta seuraavasti:
”Interventioelinten, jotka edellyttävät tai hyväksyvät, että sokeri toimitetaan muita kuin ensimmäisessä alakohdassa säädettyjä pakkaustapoja käyttäen, on edellytettävä, että kyseiset pakkaukset vastaavat Euroopan parlamentin ja neuvoston asetuksessa (EY) N:o 1935/2004 (4) säädettyjä vaatimuksia. Interventioelin voi edellyttää pakkausten olevan tiettyä laatua.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä syyskuuta 2005.